
	Vår dato

	77 64 22 01

Bardu kommune


Postboks 401


9360  BARDU

Forlenging av skadefellingstillatelse for bjørn 

Fylkesmannen viser til skadefellingstillatelse for bjørn gitt muntlig lørdag 3. september, brev med skriftlig tillatelse datert mandag 5. september og senere telefonkontakt i sakens anledning. Fylkesmannen fatter slikt

v e d t a k

Fylkesmannen i Troms forlenger virketiden for fellingstillatelse på en-1 bjørn i deler av Bardu og Salangen kommuner etter samme vilkår som angitt i fellingstillatelse datert 5. september 2005. Fellingstillatelsen gjelder til og med lørdag 24. september 2005.

Grunnlaget for vedtaket

Tillatelsen er gitt med hjemmel i § 12 i lov om viltet (viltloven) av 29. mai 1981 nr. 38, med senere endringer, og § 8 og 9 i forskrift om forvaltning av rovvilt av 18. mars 2005, jf. Direktoratet for naturforvaltnings (DN) brev av 10. juni 2005 der fylkesmennene i region 8 (Troms og Finnmark) er gitt myndighet til å forvalte betinget fellingstillatelse på to bjørn innen gitt tidsramme og under gitte vilkår. Etter felling av ei ung binne på Svanvik i Pasvik den 4. august gjenstår en bjørn i denne rammen. 

Den forrige fellingstillatelsen, gitt i vårt brev datert 5.september 2005, går ut i dag 12. september 2005. Bakgrunnen for forlengelse av fellingstillatelsen er funn av to nye kadaver drept av bjørn etter at tillatelsen ble iverksatt, og potensiale for fremtidige skader i området. 

Forøvrig gis tillatelsen med samme begrunnelse og med samme vilkår som beskrevet i fellingstillatelsen datert 5. september 2005 

Vedtaket kan påklages til Direktoratet for naturforvaltning innen 3 uker etter mottakelsen av dette brev, jf. forvaltningslovens kap. IV, § 28 og 29. Eventuell klage begrunnes og sendes via Fylkesmannen.

Med hilsen

Trond Skotvold

fylkesmiljøvernsjef ef






Per Olav Aslaksen

Reindriftsforvaltningen i Troms, 9220 Moen



Troms sau- og geitalslag, postboks 71, 9100 Kvaløysletta

Landbruksavdelingen, Her

